
                                                                                                                                  Άλιμος, 14/10/2026

Το Διοικητικό Συμβούλιο της ΕΛΜΕ Νότιας Αθήνας εκφράζει τη βαθιά του θλίψη για τον θάνατο του σ. Δημήτρη Κωσταράκου, προέδρου της ΕΛΜΕ Νότιας Αθήνας επί σειρά ετών. Συνεπής αγωνιστής, στρατευμένος στο εκπαιδευτικό κίνημα, άφησε ανεξίτηλο το στίγμα του σε όποιες θέσεις ευθύνης κι αν βρέθηκε. Μαθηματικός, αγωνιστής της αντιδικτατορικής αντίστασης, αφήνει πίσω του μια διαδρομή που συνδέει τους αγώνες για τη δημοκρατία με την υπεράσπιση της παιδείας και των ανθρώπων της. Ενωτικός, μαχητικός, με πρωτοπόρες ιδέες, μα πάνω απ' όλα άνθρωπος, που βρισκόταν δίπλα στο πρόβλημα κάθε συναδέλφου.. Η εκπαιδευτική κοινότητα είναι φτωχότερη από την απουσία της φυσικής του παρουσίας και η παρακαταθήκη που άφησε είναι μεγάλη.
Στις δύσκολες αυτές στιγμές εκφράζουμε τα ειλικρινή και θερμά μας συλλυπητήρια στην οικογένειά του, στους οικείους του.
Κατόπιν επιθυμίας της οικογενείας του, η θρησκευτική κηδεία του θα γίνει σε στενό οικογενειακό κύκλο. Θα γίνει πολιτικό μνημόσυνο στον χώρο όπου βασανίστηκε από τους δήμιους της φασιστικής χούντας, στο χώρο του πρώην ΕΑΤ-ΕΣΑ, που τώρα είναι έδρα του ΣΦΕΑ, (Σύλλογος Φυλακισθέντων και Εξορισθέντων Αντιστασιακών) 1967-1974, σε ημερομηνία που θα ανακοινωθεί τις προσεχείς μέρες.

Σύντροφε Δημήτρη, καλό σου ταξίδι

